A-Híd Szeged: nehéz volt a kötelező | Sport | Szeged - delmagyar.hu
Sport > A-Híd Szeged: nehéz volt a kötelező
A-Híd Szeged: nehéz volt a kötelező
2013.10.14. 07:28
A férfi vízilabda OB I ötödik fordulójában az A-Híd Szeged a Ferencvároshoz látogatott.
FTC–A-Híd Szeged 6–8 (2–1, 0–4, 2–2, 2–1)
Férfi vízilabda OB I, 5. forduló. Budapest, Népliget. Vezette: Csanádi, Németh.
Széchenyi Bank FTC: Gárdonyi – Szabó, Roach, Martin 1, Swift 3, Major, Ernyey. Csere: Kolozsi, Etédi, Bóbis, Vogel, Francsics 2, Paján. Vezetőedző: Varga Zsolt.
A-Híd Szeged: Molnár D. – Decker, Jansik 1, Sánta, Kiss 1, Hegedüs 1, Szivós 1. Csere: Molnár T., Juhász, Kunac 1, TÓTH 3, Seman. Vezetőedző: Vincze Balázs.
Gól – emberelőnyből: 1/9, illetve 3/8.
Gól – ötméteresből: –, illetve 1/1.
Kipontozódott: Molnár T.
A Népligetben harcos összecsapást kaptak a szurkolók szombat estére. Az esélyesebb vendégek nem voltak csúcsformában, de az első és a második negyed vége között 5–0-s periódust zártak, amely döntőnek bizonyult. A forduló meglepetése volt, hogy a Vasas otthon kapott ki a Kaposvártól.
Vincze Balázs: – A sátorállítás miatt nem volt teljes értékű a felkészülésünk, így küzdelmes meccsre számítottam. Így is lett, nem tudtunk olyan jó játékot produkálni, mint az elmúlt hetekben, de a lényeg, hogy megszereztük a három pontot.
További eredmények: Honvéd–KSI 12–7, Ybl–Debrecen 6–19, Pécs–BVSC 10–12, Vasas–Kaposvár 8–9, OSC– Eger 8–12.
Nehéz helyzetben a Szolnok
A férfi vízilabda Bajnokok Ligája nagyváradi selejtezőjében a Szolnok két győzelem után (17–12 a francia Marseille és 9–8 a német Duisburg ellen) meglepetésre 10–9-es vereséget szenvedett a vendéglátóktól, így csak második helyen jutott tovább, ami azt jelenti, hogy a holnapi sorsoláson szerb vagy horvát ellenfelet kap a BL-főtáblás helyről döntő mérkőzésekre.
Négy-kettő a Grosics-Gyula
A labdarúgó NB III Közép csoportjában „házi" rangadót nyert a Szeged 2011-Grosics Akadémia, amely a gyulai Grosics Gyula Katolikus Labdarúgó Akadémia létesítményében 4–2-re legyőzte a Gyula együttesét. Tovább olvasom